ANPC continuă controalele la furnizorii de energie termică: A aplicat amenzi de aproape 900.000 de lei
Autoritatea Națională pentru Protecția Consumatorilor (ANPC) a aplicat 60 de amenzi contravenționale, în valoare de 890.000 lei, mai multor furnizori de energie termică, parte dintr-o serie de acțiuni de verificare la nivel național. Printre neregulile identificate se numără neasigurarea temperaturii minime prevăzute în legislație și contracte ori probleme la sistemele de distribuție a agentului termic.